અમદાવાદ: આજે સ્થાનિક બજાર ઊંચા ગેપથી ખૂલ્યું હતું. વિદેશી બજારોમાં જોવા મળી રહેલી સકારાત્મક ચાલના પગલે આજે શરૂઆતે બીએસઇ સેન્સેક્સ ૨૨૫ પોઇન્ટના સુધારે ૨૮,૪૬૬ની સપાટીએ ખૂલ્યો હતો, જ્યારે એનએસઇ નિફ્ટી ૬૩ પોઇન્ટના સુધારે ૮૮૦૦ની સપાટી ક્રોસ કરી ૮૮૦૪ની સપાટીએ ખૂલ્યો હતો. સરકારે સામાન્ય બજેટમાં મિડકેપ અને સ્મોલકેપ કંપનીઓને રાહત મળે તેવા લેવાયેલા સુધારાત્મક પગલાની અસરથી મિડકેપ અને સ્મોલકેપ સેક્ટરના શેરમાં તેજીની ચાલ જોવા મળી છે. આજે શરૂઆતે વધુ ખરીદી નોંધાતી જોવા મળી છે.